શતાનંદ સ્વામી કહે છે પ્રભુ ! તમે બ્રહ્મવિદ્યાને પ્રવર્તાવનારા છો. બ્રહ્મનો ધોધ વહેતો રાખવા માટે પાઠશાળાઓ બંધાવી અને મંદિરો બંધાવ્યાં, મંદિરો છે તે બ્રહ્મવિદ્યાની પાઠશાળા છે, તે પાઠશાળામાં ભગવાનની વિદ્યા ભણાવવામાં અને સમજાવવામાં આવે છે. બ્રહ્મવિદ્યા એટલે ભગવાન સંબંધી વિદ્યા, ભગવાનની જ્ઞાનકથા છે તે બ્રહ્મવિદ્યા છે. એ જ્ઞાન બીજી શાળામાં ન મળે. અલૌકિક વિદ્યા સાધુ સંતના મુખેથી જ સાંભળવા મળે. લૌકિક વિદ્યા આખી દુનિયામાં મળે, પણ અલૌકિક વિદ્યા તો સત્સંગમાંથી જ મળે.